Džinalo kalnagūbris
Džinalo kalnagūbris (rus. Джинальский хребет, Джинал, kabard. Жэнал тхы) – kalnagūbris Rusijoje, Šiaurės Kaukaze, Stavropolio krašte ir Kabardoje Balkarijoje, tuoj į pietryčius nuo Kislovodsko. Tai iš smiltainio ir skalūnų sudaryta kuesta – smarkiai sudūlėjusio Ganyklų kalnagūbrio dalis. Aukštis iki 1542 m (Aukštutinio Džinalo k.). Kalnagūbris smarkiai paveiktas erozijos, gausu urvų. Būdingos kalnų stepės. Iš Džinalo kalnagūbrio išteka Podkumoko baseino upės.